open-index/open-wikipedia-markdown huggingface dataset:
Tsopa järv

**Tsopa järv** (myös *Põrmu järv Põrmujärv, Kogrejärv*) on Virossa Võrumaalla Võrun kunnan Navin kylässä sijaitseva järvi. Virolaisissa järvinimissä *Kogrejärv* viitanne ruutanaan ().

## Maantietoa
Järvi on 500 metriä pitkä, 85 metriä leveä, ja sen pinta-ala on 9,2 hehtaaria. Se on muodostunut maaston pitkänomaiseen painaumaan, joka jää peltoalueiden saartamiseksi. Sen ympärillä sijaitsee Navin kylän hajanaista asutusta ja taloille vievät tiet ympäröivät järven. Luoteispään tie ylittää järven ja sen pengertie katkaisee järvestä irralleen Ohajärven osan. Rantaviivan pituus on 1,1 kilometriä pitkä.

## Vesistösuhteita
Tsopa järv kuuluu Tsopa ojan valuma-alueeseen, jossa Tsopa oja on Võhandu jõen sivu-uoma. Järveen tulee vain muutama lyhyt oja ja se saa sadannan lisäksi lähteestä (Silmäläte) vettä. Järven laskuoja alkaa sen kaakkoispäästä, ja se virtaa ensin pienen Kõgorjärven läpi kunnes kilometrin päässä se yhtyy Võhanduun. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
Topi Manner

**Topi Tapani Manner** (s. 1974 Turku) on suomalainen yritysjohtaja. Hän on Elisan toimitusjohtaja ja Finnairin entinen toimitusjohtaja. Koulutukseltaan hän on kauppatieteiden maisteri.

## Ura
Opiskeluaikanaan Manner työskenteli Meritan konttoreissa Raumalla ja Turussa vuodesta 1997 lähtien. Kauppatieteiden maisteriksi hän valmistui Turun kauppakorkeakoulusta vuonna 1999. ja lisäksi hän on suorittanut opintoja Helbus- ja Insead-kauppakorkeakouluissa. 

Nordeassa hän toimi muun muassa Suomen pankkiliiketoiminnan toimitusjohtajana ja Suomen ja Baltian maiden vähittäispankin vetäjänä. Vuosina 2016–2018 hän toimi Nordean johtoryhmän jäsenenä sekä henkilöasiakkaista vastaavan Personal Banking -liiketoiminta-alueen johtajana.

Syyskuussa 2018 hänet valittiin Finnairin toimitusjohtajaksi, kun hänen edeltäjänsä Pekka Vauramo siirtyi Metson johtoon. Työnsä hän aloitti alkuvuonna 2019. Hänen kaudellaan Finnairilla oli kaksi isoa kriisiä, joista toisen aiheutti koronaviruspandermia ja toisen Venäjän hyökkäyssota Ukrainaan. Hänen pitkästä pankkiurastaan oli apua Finnairin rahoituksen ja kassan kestämisen turvaamisessa ja vuoden 2023 toisella neljänneksellä yhtiön tulos oli vahvasti positiivinen.

Elokuussa 2023 Manner nimitettiin teleoperaattori Elisan toimitusjohtajaksi. Hänen edeltäjänsä Veli-Matti Mattila jäi eläkkeellä oltuaan tehtävässä 20 vuotta. Hän aloitti Elisan toimitusjohtajana 1. maaliskuuta 2024.

## Luottamustehtävät
Manner on toiminut
*Elinkeinoelämän valtuuskunnan Young Fellows -ohjelmassa 
*Suomen Keskuskauppakamarin hallituksen varapuheenjohtajana.
*Elisan hallituksessa hän oli vuosina 2020–2023
*UPM:n hallituksessa
*Palvelualojen työnantajat Palta ry:n hallituksessa
*Kansainvälisen ilmakuljetusliitto IATA:n johtokunnan jäsenenä ja tarkastusvaliokunnan puheenjohtajana

## Kunnianosoituksia

* Suomen Valkoisen Ruusun komentajamerkki (2025)

## Yksityiselämä
Mannerilla on puoliso ja kaksi lasta.

## Lähteet

## Aiheesta muualla
*Mannerin LinkedIn-profiili
Helvetin esikartano

**Helvetin esikartano** () on Martin Rittin ohjaama yhdysvaltalainen historiallinen draamaelokuva vuodelta 1970. Pääosia näyttelevät Sean Connery, Richard Harris, Samantha Eggar sekä Frank Finlay. Elokuva kertoo 1870-luvulla Pennsylvanian hiilikaivosalueilla toimineesta irlantilaisten kaivostyöläisten salaseurasta nimeltä Molly Maguires sekä työläisten joukkoon soluttautuvasta Pinkertonin etsivätoimiston vakoojasta.

Elokuva kuvattiin Eckleyn kaivoskylässä Pennsylvaniassa vuonna 1968. Kylä ei ollut kovin paljon muuttunut sadassa vuodessa, vaikka kaivostoiminta oli päättynyt. Kuvausten jälkeen kylä muutettiin museoalueeksi.

*[[Video-opas|Video-oppaassa]]* vuodelta 1994 Bello Romano luonnehtii elokuvaa pätevästi roolimiehitetyksi ison budjetin action-draamaksi, jonka hidas tempo kuitenkin masentaa.

## Näyttelijät

## Lähteet

## Aiheesta muualla
*
Tarnówin piirikunta

**Tarnów** on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 201&nbsp;497. Kunnat Tarnówin piirikunnassa ovat Ciężkowice, Gromnik, Lisia Góra, Pleśna, Radłów, Ryglice, Rzepiennik Strzyżewski, Skrzyszów, Szerzyny, Tarnów, Tuchów, Wierzchosławice, Wietrzychowice, Wojnicz, Żabno ja Zakliczyn.

Vuoden 2019 lopussa piirikunnan asukkaista 50,4 prosenttia oli naispuolisia ja 49,6 miespuolisia. Alle 18-vuotiaat muodostivat 19,3 prosenttia piirikunnan väestöstä, työikäiset 62,6 prosenttia ja eläkeläiset 18,1 prosenttia väestön keski-iän ollessa tasan 40 vuotta. Vuonna 2019 piirikunnassa syntyi 2&nbsp;054 lasta. Tarnówin piirikunnan väkiluku on kasvanut lähes suoraviivaisesti koko 2000-luvun ajan ja sen ennustetaan kasvavan 202&nbsp;227 asukkaaseen vuoteen 2050 mennessä.

## Lähteet

## Aiheesta muualla
San Marinon tasavallan yliopisto

**San Marinon tasavallan yliopisto** () on San Marinon ainoa yliopisto. Se on perustettu vuonna 1985 ja kuuluu NUSCT-verkostoon yhdessä muiden pienten maiden yliopistojen verkostojen kanssa. Yliopiston yhteydessä toimii opiskelija-asuntola, jolla on 12 kalustettua kohdetta.

Toimipaikkoja yliopistolla pääkaupunki Città di San Marinossa sekä Doganassa (Serravallessa). 

Yliopisto muodostuu kolmesta tiedekunnasta (ita. *dipartimenti*): 

* Talouden, luonnon- ja oikeustieteellinen tiedekunta (*Economia, Scienze e Diritto*)
* Humanistinen tiedekunta (*Dipartimento Scienze Umane*)
* Historian, kulttuurin ja San Marinon historian tiedekunta (*Storia, Cultura e Storia Sammarinesi*)
Tutkimuskeskuksia yliopistossa on kymmenen.

Yliopiston tärkein media on USMARADIO-radiokanava.

## Lähteet
Jalkapallon alle 21-vuotiaiden Euroopan-mestaruuskilpailut 2006

**Jalkapallon alle 21-vuotiaiden Euroopan-mestaruuskilpailut 2006** olivat järjestyksessään 15:nnet alle 21-vuotiaiden EM-kilpailut. Lopputurnaus pelattiin Portugalissa 23. toukokuuta – 4. kesäkuuta 2006. Kisapaikkakuntina olivat Águeda, Aveiro, Barcelos, Braga, Guimarães ja Porto. Loppuottelu pelattiin Porton Estádio do Bessa XXI:llä.

Lopputurnaukseen selviytyi kahdeksan joukkuetta ja ne pelasivat kahdessa alkulohkossa, joista Ranska ja Ukraina etenivät lohkovoittajina ja Serbia ja Montenegro sekä Alankomaat lohkokakkosina välieriin. Välierissä Alankomaat voitti Ranskan 3–2 jatkoajan jälkeen ja Ukraina Serbia ja Montenegron maalein 5–4 päättyneen rangaistuspotkukilpailun jälkeen varsinaisen peliajan ja jatkoajan päätyttyä maalittomana. Loppuottelussa Alankomaat voitti Ukrainan 3–0 Klaas-Jan Huntelaarin kahdella ja Nicky Hofsin yhdellä maalilla.

Lopputurnauksessa pelasivat A-lohkossa Ranskan sekä Serbia ja Montenegron lisäksi Saksa ja Portugali sekä B-lohkossa Ukrainan ja Alankomaiden lisäksi Italia ja Tanska. Maalikuninkuuden voitti neljällä maalillaan Alankomaiden Klaas-Jan Huntelaar.

## Mestarijoukkue Alankomaiden kokoonpano loppuottelussa

Kenneth Vermeer, Dwight Tiendalli, Ron Vlaar, Gijs Luirink, Urby Emanuelson, Ismaïl Aissati (78. Ramon Zomer), Demy de Zeeuw, Stijn Schaars, Nicky Hofs, Klaas-Jan Huntelaar, Romeo Castelen (69. Daniel de Ridder). Valmentaja Foppe De Haan.

## Lähteet
Billion Dollar Babies (kappale)

**Billion Dollar Babies** on rock-muusikko Alice Cooperin kappale. Se on kolmas singlejulkaisu samannimiseltä *[[Billion Dollar Babies]]*-albumilta. Single julkaistiin heinäkuussa 1973.

## Kappaleet
# 
# 

## Kokoonpano
* Alice Cooper – laulu
* Steve Hunter – kitara
* Dick Wagner – kitara
* Michael Bruce – rytmikitara
* Dennis Dunaway – basso
* Neal Smith – rummut
* Donovan – laulu
Kommunistinen Kiina ja vapaan maailman tulevaisuus

**Kommunistinen Kiina ja vapaan maailman tulevaisuus** () oli puhe, jonka Yhdysvaltain ulkoministeri Mike Pompeo piti Kalifornian Yorba Lindassa Richard Nixon Presidential Library and Museumilla 23. heinäkuuta 2020. Pompeo kehotti puheessaan vapaan maailman tulemista yhteen tukeakseen Kiinan kansalaisia ja kannustaakseen Kiinaa muuttumaan.

## Lähteet

## Aiheesta muualla

* Puhe Yhdysvaltain ulkoministeriön kotisivuilla
Reykjavíkin taidemuseo

**Reykjavíkin taidemuseo** on museo, joka toimii kolmessa paikassa Reykjavíkissa, Islannissa. Museon suuri moderni rakennus Hafnarhús kaupungin keskustassa esittelee nykytaidetta. Kjarvalsstaðir on kiertävien modernin taiteen näyttelyiden paikka ja  Ásmundarsafn lähellä Laugardaluria on keskittynyt Ásmundur Sveinssonin veistoksiin.

Hafnarhúsin rakennus Reykjavíkin satamassa on peräisin 1910-luvulta, ja avattiin taidemuseona vuonna 2000. 

Kjarvalsstaðir avattiin vuonna 1973. Sen suunnittelija oli islantilainen arkkitehti Hannes Kr. Davíðsson. Siellä on laaja kokoelma Jóhannes Sveinsson Kjarvalin maalauksia.

## Lähteet
Jääriäiset

**Jääriäiset** (*Pogonocherus*) on sarvijäärien heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu noin 26 lajia. Suomessa suvun edustajia on tavattu 3 lajia.

## Lajeja
* *[[Pogonocherus hispidulus]]*
* Karvajääriäinen (*Pogonocherus hispidus*)
* *[[Pogonocherus caroli]]*
* Oksajääriäinen (*Pogonocherus fasciculatus*) 
* Sirojääriäinen (*Pogonocherus decoratus*)
* *[[Pogonocherus ovatus]]*

## Lähteet

## Aiheesta muualla
* iNaturalist: Jääriäiset (P''ogonocherus'')
* ITIS: Pogonocherus 
* Lamiinae.org: Pogonocherus 
* Global Biodiversity Information Facility (GBIF): Pogonocherus 
* Center for Biotechnology Information (NCBI): Pogonocherus 
* Iowa State University,  Bug Guide: Genus Pogonocherus 
* Pherobase: Semiochemicals of Genus Pogonocherus
Jalkapallon alle 21-vuotiaiden Euroopan-mestaruuskilpailut 2004

**Jalkapallon alle 21-vuotiaiden Euroopan-mestaruuskilpailut 2004** olivat järjestyksessään 14:nnet alle 21-vuotiaiden EM-kilpailut. Lopputurnaus pelattiin Saksassa 27. toukokuuta – 8. kesäkuuta 2004. Kisapaikkakuntina olivat Bochum, Mainz, Mannheim ja Oberhausen. Loppuottelu pelattiin Bochumissa.

Lopputurnaukseen selviytyi kahdeksan joukkuetta ja ne pelasivat kahdessa alkulohkossa, joista Italia ja Ruotsi etenivät lohkovoittajina ja Serbia ja Montenegro sekä Portugali lohkokakkosina välieriin. Välierissä Serbia ja Montenegro voitti Ruotsin maalein 6–5 päättyneen rangaistuspotkukilpailun jälkeen varsinaisen peliajan ja jatkoajan päätyttyä maalein 1–1 ja Italia Portugalin 3–1. Loppuottelussa Italia voitti Serbia ja Montenegron 3–0 Daniele De Rossin, Cesare Bovon ja Alberto Gilardinon maaleilla. Loppuottelumaat saivat paikan Ateenan saman vuoden olympialaisiin, ja kolmannesta olympiapaikasta pelattiin pronssiottelu, jossa Portugali voitti jatkoajan jälkeen Ruotsin 3–2.

Lopputurnauksessa pelasivat A-lohkossa Italian sekä Serbia ja Montenegron lisäksi Valko-Venäjä ja Kroatia sekä B-lohkossa Ruotsin ja Portugalin lisäksi Saksa ja Sveitsi. Parhaat maalintekijät olivat neljällä maalillaan Ruotsin Johan Elmander ja Italian Alberto Gilardino.

## Lähteet
Yhdystie 7060

**Yhdystie 7060** on Etelä-Pohjanmaalla sijaitseva yhdystie Alavudella ja Alajärvellä. Sen reitti kulkee valtatieltä 18 Alavuden Töysästä Alajärvelle Lehtimäen kirkonkylälle päättyen seututien 697 ja kantatien 68 liittymään. Tie on noin 20,5 kilometriä pitkä ja se on koko matkaltaan melko mutkainen.

Alavuden puolella tien osoitenimi on *Lehtimäentie*, Alajärvellä tien nimeksi vaihtuu *Töysäntie*.

Ennen vuotta 1996 tie oli seututie 706 yhdessä yhdystien 7069 kanssa. Seututien reitti oli Töysä–Lehtimäki–Laasala.

## Lähteet
Kuopion sotaveteraanimuseo

**Kuopion sotaveteraanimuseo** on Kuopion kaupungin Hatsalan kaupunginosassa, Kuopion vanhalla kasarmialueella toimiva sotahistoriallinen museo. Museo esittelee ja säilyttää kuopiolaista sotaveteraaniperinnettä. 

Museorakennuksena on arkkitehti August Bomanin suunnittelema Tark’ampujapataljoonan päävartion rakennus (1879/1882). Se on osa Kuopion kasarmialueen valtakunnallisesti merkittäväksi arvioitua rakennettua kulttuuriympäristöä. Museota ylläpitää Kuopion veteraaniperinneyhdistys.

## Lähteet
Romsila

**Romsila** on Salon Perttelissä sijaitseva kylä. Yhdystiellä 2402 sijaitsee Romsilan silta. Romsilan postinumerot ovat 24540 ja 25180.

## Lähteet
Nowy Sączin piirikunta

**Nowy Sącz** () on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 216&nbsp;796. Kunnat Nowy Sączin piirikunnassa ovat Chełmiec, Gródek nad Dunajcem, Grybów, Kamionka Wielka, Korzenna, Krynica-Zdrój, Łabowa, Łącko, Łososina Dolna, Muszyna, Nawojowa, Piwniczna-Zdrój, Podegrodzie, Rytro ja Stary Sącz.

Vuoden 2019 lopussa piirikunnan asukkaista 50,2 prosenttia oli naispuolisia ja 49,8 miespuolisia. Alle 18-vuotiaat muodostivat 22,6 prosenttia piirikunnan väestöstä, työikäiset 61,8 prosenttia ja eläkeläiset 15,7 prosenttia väestön keski-iän ollessa 37,7 vuotta. Vuonna 2019 piirikunnassa syntyi 2&nbsp;681 lasta. Nowy Sączin piirikunnan väkiluku on kasvanut lähes suoraviivaisesti koko 2000-luvun ajan ja sen ennustetaan kasvavan 230&nbsp;193 asukkaaseen vuoteen 2050 mennessä.

## Lähteet

## Aiheesta muualla
Tonkpin alue

**Tonkpin alue** () on Montagnesin piirikuntaan kuuluva hallintoalue Norsunluurannikon länsiosassa. Sen pinta-ala on 12&nbsp;284 neliökilometriä. Alueen hallinnollinen keskus on Man. Asukkaita on 992&nbsp;600 henkeä (vuonna 2014).

Tonkpin alue rajoittuu pohjoisessa Bafingin, idässä Worodougoun ja Haut-Sassandran ja etelässä Guémonin ja Cavallyn alueisiin sekä lännessä Liberiaan ja Guineaan. Maisemaa leimaava alangot ja rikkonaiset ylängöt. Jokia ovat Sassandra ja Cavally. Kasvillisuus on etupäässä sademetsää. Vuotuinen sademäärä on 1300–2400 millimetriä. Hyötykaivannaisiin kuuluvat kulta, rautamalmi ja nikkeli. Suojelualueita ovat Mont Nimban ja Mont Sangbé.

Alue käsittää Biankouman, Dananén, Manin, Sipiloun ja Zouan-Hounienin departementit. Kuntia ovat Biankouma, Bin-Houye, Danané, Gbonné, Logoualé, Man, Sangouiné, Sipilou ja Zouan-Hounien. Asukkaat ovat etupäässä daneja.

Seudun pääelinkeino on maa- ja metsätalous. Tärkeimmät viljelykasvit ovat riisi, maniokki ja maissi. Vientituotteita ovat kaakao, kautsu, palmuöljy ja kahvi.

## Lähteet
Gurli

**Gurli** on persialaislähtöinen naisen etunimi, joka merkitsee ruusua. Nimi esiintyy satukokoelmassa *[[Tuhat ja yksi yötä]]*.

Gurli sisältyi suomalaiseen nimipäiväkalenteriin vuosina 1908–1928, minkä jälkeen se siirrettiin suomenruotsalaiseen almanakkaan. Nimipäivänä on koko ajan ollut 5. elokuuta.

Digi- ja väestötietoviraston mukaan Gurli on vuoteen 2025 mennessä ollut Suomessa etunimenä noin 820–840 naisella. Suosionsa huipulla nimi oli 1900-luvun alkupuoliskolla. 1970-luvun jälkeen syntyneillä suomalaisilla Gurli-etunimi on harvinainen.

## Tunnettuja Gurleja
*Gurli Lindén (s. 1940), suomalainen kirjailija
*Gurli Sevón-Rosenbröijer (1892–1983), suomalainen toimittaja ja kirjailija

## Lähteet

## Aiheesta muualla
* Etunimien taivutus: Gurli (Kotimaisten kielten keskuksen verkkojulkaisu)
Boundiali

**Boundiali** on kaupunki Norsunluurannikon pohjoisosassa. Se on Boundialin departementin ja Bagouén alueen hallinnollinen keskus. Korhogon kunnassa on 43&nbsp;100 asukasta (vuonna 2014).

Seutu on pinnanmuodostukseltaan tasankoa. Kasvillisuus on metsä- ja pensassavannia, avointa metsää ja jokivarsien galleriametsiä. Ilmasto on sudanilaistyyppinen. Vuotuinen sademäärä on 1200–1400 millimetriä. Sadekausi kestää toukokuusta lokakuuhun. Joet kuuluvat Bagoén vesistöön. 

Boundialin asukkaat ovat etupäässä senufoja, mandinkoja ja fulbeja.

Paikallisia elinkeinoja ovat maanviljely ja kaupankäynti. Tärkeimmät rahakasvit ovat munuaispuu, mango ja puuvilla. Teollisuutta edustaa mangojen ja puuvillan jalostus.

## Lähteet
Suzuka Taka

**Suzuka Taka** (, s. 16. lokakuuta 1996 Hokkaidō) on japanilainen jääkiekkoilija, pelipaikaltaan hyökkääjä.

Taka kuului Japanin joukkueeseen Pyeongchangin talviolympialaisissa 2018, joissa hän pelasi viisi ottelua ilman tehopisteitä ja rangaistusminuutteja. Taka on edustanut Japania myös Malmön MM-kilpailuissa 2015, Kamloopsin MM-kilpailuissa 2016 ja Espoon MM-kilpailuissa 2019. Malmössa 2015 ja Kamloopsissa 2016 hän pelasi viisi ottelua ilman tehopisteitä tai rangaistusminuutteja. Espoossa 2019 hän pelasi viisi ottelua tehopistein 0+1=1 keräten neljä rangaistusminuuttia.

## Lähteet
Chrono

**Chrono** on Squaren kehittämä ja julkaisema roolipelisarja. 

## Historia
*Chrono*-pelisarjaan kuuluu kolme eri osaa ja yksi huhuttu jatko-osa. Sarjan ensimmäinen peli oli *Chrono Trigger*.

Toinen peli oli vain Japanissa vuonna 1996 julkaistu *Radical Dreamers*. Peli oli saatavana SNES-konsolin lisäosan Satellaviewin kautta eikä se koskaan saanut suurta suosioita pelaajien keskuudessa. Osasyynä tähän oli varmasti pelin lajityyppi: tekstiseikkailu. Osin tästä syystä monet fanit eivät laske peliä osaksi *Chrono*-sarjaa, mutta peli selvästi mainitsee hahmoja ja esineitä sekä *Chrono Triggeristä* että myöhemmin *Chrono Crossista*.

Vuonna 1999 Sonyn PlayStationille julkaistiin *Chrono Cross*, joka siirsi pelin kolmiulotteiseen maisemaan.

Square rekisteröi tavaramerkin *Chrono Break* vuonna 2001, mutta antoi sen vanhentua.
Vuonna 2017 Takashi Tokita kertoi että *Chrono Break* nimellä oli suunniteltu uutta peliä mutta se ei johtanut mihinkään. Yleisluontoinen idea kuitenkin siirtyi peliin *[[Final Fantasy Dimensions II]]*.

## Pelit
* *[[Chrono Trigger]]* (1995)
* *[[Radical Dreamers: Nusumenai Hōseki]]* (1996)
* *[[Chrono Cross]]* (1999)

## Muuta
*[[Final Fantasy Chronicles]]* sisälsi *[[Final Fantasy IV]]* ja *Chrono Trigger* peleistä muokatut versiot, joista jälkimmäisessä oli lisää välianimaatioita.

## Lähteet

## Aiheesta muualla
* Pelisarja MobyGamesissä
D. A. Carson

**Donald Arthur Carson** (s. 21. joulukuuta 1946) on kanadalaissyntyinen kristitty Uuden testamentin tutkija ja teologi. Hän on väitellyt tohtoriksi Uuden testamentin eksegetiikasta Cambridgen yliopistossa.

Carson on ollut tuottelias kirjailija ja luennoinut paljon. Hän toimi Uuden testamentin professorina Trinity Evangelical Divinity Schoolissa. Hän on perustanut ystävänsä Timothy Kellerin kanssa evankelikaalisen The Gospel Coalition -verkoston.

Carson on kirjoittanut mm. kirjan The God Who Is There. Teos on suomennettu nimellä Jumalalla on suunnitelma. Carson on naimisissa. Hänellä ja hänen vaimollaan Joylla on kaksi lasta.

## Lähteet
Montagnesin piirikunta

**Montagnesin piirikunta** on yksi Norsunluurannikon piirikunnista. Alue sijaitsee maan länsiosassa ja sen ympärillä ovat Liberian ja Guinean valtiot lännessä, Woroban piiri pohjoisessa, Sassandra-Marahouén piirikunta idässä ja Bas-Sassandra etelässä.

## Perustaminen
Montagnesin piirikunta perustettiin Norsunluurannikon osa-alueiden hallinnollisessa uudelleenjärjestelyssä vuonna 2011. Piirikunta muodostettiin yhdistämällä Dix-Huit Montagnesin ja Moyen-Cavallyn entiset alueet.

## Lähteet
Oświęcimin piirikunta

**Oświęcim** () on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 153&nbsp;486. Kunnat Oświęcimin piirikunnassa ovat Brzeszcze, Chełmek, Kęty, Osiek, Oświęcim, Polanka Wielka, Przeciszów ja Zator.

Vuoden 2019 lopussa piirikunnan asukkaista 51,4 prosenttia oli naispuolisia ja 48,6 miespuolisia. Alle 18-vuotiaat muodostivat 17,7 prosenttia piirikunnan väestöstä, työikäiset 59,9 prosenttia ja eläkeläiset 22,4 prosenttia väestön keski-iän ollessa 42,4 vuotta. Vuonna 2019 piirikunnassa syntyi 1&nbsp;504 lasta. Oświęcimin piirikunnan väkiluvun ennustetaan pienenevän 135&nbsp;099 asukkaaseen vuoteen 2050 mennessä.

## Lähteet
Boris Tatušin

**Boris Georgijevitš Tatušin** (, 31. maaliskuuta 1933 Moskova, Venäjän SFNT – 15. tammikuuta 1998 Moskova, Venäjä) oli Neuvostoliittoa edustanut jalkapalloilija ja olympiavoittaja.

Tatušin kuului Neuvostoliiton miesten maajoukkueen kokoonpanoon sen voittaessa olympiakultaa Melbournessa 1956. Hän pelasi maajoukkueessa yhteensä 25 ottelua ja teki niissä seitsemän maalia. Seurajoukkuetasolla Tatušin edusti muun muassa Moskovan Spartakia jossa voitti neljä Neuvostoliiton mestaruutta ja yhden Neuvostoliiton cup-mestaruuden.

## Lähteet
* 
* Profiili national-football-teams.com 

### Viitteet

## Aiheesta muualla
*
Boris Razinski

**Boris Davidovitš Razinski** (, 12. heinäkuuta 1933 Ljubertsy, Venäjän SFNT – 6. elokuuta 2012 Moskova, Venäjä) oli Neuvostoliittoa edustanut jalkapallomaalivahti ja olympiavoittaja. Hän pelasi myös hyökkääjänä.

Razinski kuului Neuvostoliiton miesten maajoukkueen kokoonpanoon sen voittaessa olympiakultaa Melbournessa 1956. Tavallisesti kakkosmaalivahtina Lev Jašinin jälkeen pelannut Razinski pelasi olympiaturnauksessa yhden, 4–0-voittoon Indonesiaa vastaan päättyneen, ottelun. Seuratasolla Razinski edusti muun muassa Moskovan TsSKAa jossa voitti Neuvostoliiton cup-mestaruuden vuonna 1955. Hän voitti Moskovan Spartakissa Neuvostoliiton mestaruuden vuonna 1953. Razinski kuoli 79-vuotiaana 6. elokuuta 2012.

## Lähteet
* 
* Profiili national-football-teams.com 

### Viitteet

## Aiheesta muualla
*
Kimmelsara

**Kimmelsara** (*Carex lurida*) on sarakasvien (Cyperaceae) heimoon, sarojen (*Carex*) sukuun kuuluva kasvilaji, jota käytetään koristekasvina. Luontaisena kimmelsaraa kasvaa Pohjois- ja Etelä-Amerikassa. Sitä tavataan erilaisilla kosteilla kasvupaikoilla, kuten lampien rannoilla sekä kosteilla kalkkipitoisilla niityillä. Kimmelsara kasvaa noin 40–100 cm korkeaksi ja kukkii touko–syyskuussa.

Puutarhassa kimmelsara sopii istutettavaksi joko täyteen auringon valoon tai puolivarjoon kostealle kasvupaikalle, kuten kosteikkopuutarhaan vesiaiheen reunamille.

## Lähteet
* Missouri Botanical Garden: ''Carex lurida'' 

### Viitteet

## Aiheesta muualla
* Laji.fi: Kimmelsara (''Carex lurida'')
* JSTOR Global Plants: ''Carex lurida'' 
* Integrated Taxonomic Information System (ITIS): ''Carex lurida'' 
* Global Biodiversity Information Facility (GBIF): ''Carex lurida'' 
* Flora of North America: ''Carex lurida''
Waukegan

**Waukegan** on noin 85&nbsp;000 asukkaan kaupunki Yhdysvalloissa Illinoisin osavaltiossa. Waukegan sijaitsee Michiganjärven lounaisrannalla Chicagosta pohjoiseen. 

## Historia
Vuonna 1916 kaupungissa oli 20&nbsp;244 asukasta, muun muassa muutamia satoja suomalaisia, joilla oli oma seurakunta. Siihen aikaan siellä oli suuri rautalankatehdas ja satama, ja sieltä harjoitettiin maataloustuotteiden vientiä.

## Lähteet

## Aiheesta muualla
Jožef Betsa

**Jožef Jožefovytš Betsa** (, , , 6. marraskuuta 1929 Mukačevo, Tšekkoslovakia – 24. helmikuuta 2011 Mukatševe, Ukraina) oli Neuvostoliittoa edustanut jalkapalloilija ja olympiavoittaja.

Betsa kuului Neuvostoliiton miesten maajoukkueen kokoonpanoon sen voittaessa olympiakultaa Melbournessa 1956. Seurajoukkuetasolla Betsa edusti muun muassa Moskovan TsSKAa jossa voitti Neuvostoliiton cup-mestaruuden vuonna 1955.

## Lähteet
* 
* Profiili national-football-teams.com 

### Viitteet

## Aiheesta muualla
*
Imre Farkas

**Imre András Farkas** (vuodesta 2002 **András Kassai-Farkas**, 23. kesäkuuta 1935 Budapest – 10. elokuuta 2020 Budapest) oli unkarilainen ratameloja ja olympiamitalisti.

Farkas kilpaili kanadalaiskanooteissa joissa saavutti kaksikoissa olympiapronssia 10&nbsp;000 metrillä Melbournessa 1956 ja 1&nbsp;000 metrillä Roomassa 1960 sekä EM-pronssia 1&nbsp;000 metrillä Gentissä 1957. Myöhemmin muun muassa taiteilijana ja uskonnollisena saarnaajana toiminut Farkas kuoli 85-vuotiaana 10. elokuuta 2020.

## Lähteet
* 

### Viitteet

## Aiheesta muualla
*
Puumalan kirjasto

**Puumalan kirjasto** tai **Puumalan lähikirjasto** on Puumalan kirkonkylällä toimiva yleinen kirjasto. Se on kunnankirjasto, joka on osa Mikkelin seutukirjastoa ja Lumme-kirjastoja. Koko Lumme-kirjastokimpan aineisto on kaikkien kirjastokimppaan kuuluvien kirjastojen asiakkaiden lainattavissa.
 
Puumalan ensimmäinen kirjasto perustettiin vuonna 1872. Kirjasto sijaitsi pitkään Puumalan ylätorin itäreunalla Ojakujalla. Maaliskuussa 2026 kirjasto muutti entiseen Osuuspankin rakennukseen, joka sijaitsee myös ylätorin laidalla, Keskustiellä.

## Lähteet

## Aiheesta muualla
* Mikkelin seutukirjasto -  Lähikirjastojen tapahtumat - Puumala (mikkeli.fi)
Farkas

**Farkas** on muun muassa seuraavien unkarilaisten henkilöiden sukunimi:

* Andrea Farkas (s. 1969), käsipalloilija
* Bertalan Farkas (s. 1949), lentäjä ja kosmonautti
* Ferenc Farkas (1905–2000), säveltäjä
* Gizella Farkas (1925–1996), pöytätennispelaaja
* Imre Farkas (1935–2020), ratameloja ja olympiamitalisti
* János Farkas (1942–1989), jalkapalloilija
* Jenő Farkas (1881–1963), autonsuunnittelija
* Olivér Farkas (s. 2005), jääkiekkoilija
* Vladimir Farkas (1925–2002), Unkarin suojelupoliisin everstiluutnantti ja suojelupoliisin poliisitiedotustoimiston varajohtaja.
Pystyyn haudattu

Myyttiseksi pohjoiseksi balladiksi nimetty **Pystyyn haudattu** on Joni Skiftesvikin ensimmäinen romaani. Kirja ilmestyi syksyllä 1984. Se valittiin tuolloin Finlandia-kirjallisuuspalkintoehdokkaaksi. Palkinto jaettiin silloin ensimmäisen kerran ja sen sai Erno Paasilinna.

Pystyyn haudattu sijoittuu Pohjanlahden satamakylään. Kirjassa on kolme kerronnallista tasoa, tämä päivä, eilinen ja unien taso. Merimies Bruuno saapuu kymmenen poissaolovuoden jälkeen kotikyläänsä ja ryhtyy selvittelemään sillä aikaa kuolleen äitinsä Lainan kuolemaa. Samalla paljastuu myös Bruunon nuoruudenrakkauden, kyläkauppias Jallun kanssa avioituneen Sirkan elämään liittyviä traagisia tapahtumia, joihin myös Bruuno itse on ollut osallisena.

Pystyyn haudattu on nähty useaan kertaan myös näyttämöllä. KOM-teatterin esittämä, Pekka Milonoffin ohjaama Pystyyn haudattu sai runsaasti myönteistä huomiota 1988 kotimaassa ja myös ulkomailla. Näytelmän kantaesitys oli kirjailijan kotikylän Martinniemen työväentalossa tammikuussa 1986. Teatteri esitti näytelmää kotimaan laajan kiertueen lisäksi myös ulkomailla Meksikoa myöten. Neuvostoliiton Kazanin draamateatterissa Pystyyn haudattu sai aikaan pienimuotoisen kulttuuriskandaalin, koska miespuoliset pääosanesittäjät Pauli Poranen ja Heikki Paavilainen esiintyivät siinä saunomiskohtauksessa alastomina. Yleisöä juoksi teatterista ulos hakemaan poliisia keskeyttämään esityksen. Poliisin saavuttua saliin näyttelijät olivat jo pukeutuneet ja esitys sai jatkua.

Kirja on käännetty unkariksi ja venäjäksi.

Skiftesvik on kirjoittanut Pystyyn haudatun myös kuunnelmaksi.

## Lähteet

*Joni Skiftesvik: Finlandia City, WSOY 2018
*Ollikainen & Tanskanen: KOM-kirja, Like 2013
*Helsingin Sanomat, Kirsikka Moring 20.1.1986

## Aiheesta muualla

* Joni Skiftesvik Kirjasampo.fi:ssä
* Oulun kaupunginkirjasto-maakuntakirjaston Pohjoista kirjallisuutta: Joni Skiftesvik -sivut
Sulkavan kirjasto

**Sulkavan kirjasto** on Sulkavalla toimiva yleinen kunnankirjasto. Sulkavan kirkonkylällä sijaitsevan Sulkavan pääkirjaston ohella Sulkavan Lohilahden alakoululla toimii rajoitetummin avoinna oleva Lohilahden lainausasema. Lisäksi tarjotaan verkkokirjaston palveluja.
 
Sulkavan pääkirjaston lähistöllä toimii esimerkiksi Sulkavan yhtenäiskoulu ja Sulkavan lukio. Elokuussa 2020 uutisoitiin, että Sulkavan pääkirjastossa opiskeli ja työskenteli paikkakuntalaisten ohella päivittäin joukko mökkiläisiä etäyhteyksien avulla. 
 
## Lähteet

## Aiheesta muualla
* Toimittaja ja kirjailija Marko Pulkkinen vieraili Sulkavan kirjastolla (18.12.2019)  (sulkavalehti.fi)
Yachimata

**Yachimata** () on Japanin kaupunki Honshūn saarella Kantōn alueella Chiban prefektuurissa. Se sijaitsee sisämaassa prefektuurin pohjoisosassa Shimōsan ylängöllä. Yachimatassa on 68&nbsp;776 asukasta (heinäkuussa 2020) ja sen pinta-ala on 74,94 neliökilometriä.

Edo-kaudella 1600–1800-luvuilla Yachimatan aluetta käytettiin laidunmaana. Meiji-restauraation jälkeen 1870-luvulla alueelle asutettiin entiseen sotilasluokaan kuuluvia köyhiä perheitä ja sitä alettiin raivata maanviljelykseen. Nämä uudisasukkaat korvautuivat kuitenkin myöhemmin lähialueilta muuttaneella väestöllä. Yachimata on yksi Japanin tärkeimmistä maapähkinöiden tuotantoalueista, ja sinne on sijoittunut maapähkinöitä käyttävää elintarviketeollisuutta. Siellä viljellään myös vihanneksia ja harjoitetaan karjataloutta. 1900-luvun lopulta lähtien Yachimata on kasvanyt myös yhtenä Suur-Tokion esikaupungeista. Kaupunkioikeudet Yachimata sai vuonna 1992.

Yachimataa palvelee JR Higashi-Nihonin Sōbu-päälinja.

## Kuvia

Tiedosto:Yachimata-festival,Yachimata-city,Japan.jpg|Yachimata-festivaali
Tiedosto:Yachimata High School.JPG|Yachimatan lukio
Tiedosto:JR Yachimata Station ac (1).jpg|Yachimatan rautatieasema


## Lähteet

## Aiheesta muualla

* Kaupungin internetsivut
Lutherin Raamattu

**Lutherin Raamattu** () on Martti Lutherin tekemä saksankielinen raamatunkäännös. 

Uusi testamentti julkaistiin ensimmäisen kerran vuonna 1522 ja täydellinen Raamattu, joka sisälsi Vanhan ja Uuden Testamentin sekä apokryfiset kirjat, vuonna 1534.  Lutherin raamattu oli ensimmäinen Raamatun täydellinen käännös saksaksi, joka perustuu pääasiassa alkuperäisiin heprealaisiin ja kreikkalaisiin teksteihin eikä latinankieliseen Vulgataan.

Vasta keksittyjen painokoneiden ansiosta käännöstä levitettiin laajalti, ja se vaikutti merkittävästi nykypäiväisen saksan kielen kehitykseen.

## Katso myös
*Narrenbibel

## Lähteet

## Aiheesta muualla
Sergei Slonimski

**Sergei Mihailovitš Slonimski** (; 12. elokuuta 1932 – 9. helmikuuta 2020 Pietari) oli venäläinen säveltäjä.

Slonimski syntyi kirjailija Mihail Slonimskin perheeseen ja oli Nicolas Slonimskin sisaruksenpoika. Slonimski opiskeli Orest Evlahovin ja Vladimir Nilsenin johdolla Pietarin konservatoriossa, josta valmistui vuonna 1955. Hän oli suorittanut opintoja myös Moskovassa vuosina 1943–1950. Hän liittyi Pietarin konservatorion henkilökuntaan sävellysopettajana vuonna 1959. Slonimski sai Venäjän SFNT:n kansantaiteilijan arvon vuonna 1987 ja Venäjän valtionpalkinnon vuonna 2001. Hänen johdollaan opiskelivat muiden muassa Vladislav Tšernušenko, Vasili Sinaiski ja Juri Simonov. Hän opetti myös kolmansista maista tulleita opiskelijoita.

Slonimski sai vaikutteita eri aikakausilta ja myös jazzista, rockista sekä kansanmusiikkiperinteistä. Hän yhdisteli läntisiä ja slaavilaisia piirteitä toisin kuin monet aikalaiset, joista esimerkiksi Alfred Schnittkeen ja Edison Denisoviin vaikuttivat enemmän läntiset, Georgi Sviridoviin ja Valeri Gavriliniin slaavilaiset. Slonimskin tuotantoon kuuluu esimerkiksi kahdeksan oopperaa, 34 sinfoniaa, kamarimusiikkia, balettia, oratorioita, musiikkia kansansoittimille ja pedagogisia sävellyksiä lapsille. 1960-luvulla Slonimski teki myös kaksitoistasäveljärjestelmällä laadittuja sävellyksiä, joihin hallinto ei kuitenkaan suhtautunut suopeasti.

## Lähteet
Allegiant Stadium

**Allegiant Stadium** on amerikkalaisen jalkapallon stadion Paradisessa Clarkin piirikunnassa Nevadan osavaltiossa Yhdysvalloissa. Stadion avattiin vuonna 2020. Stadionin pääkäyttäjät ovat Las Vegas Raiders (NFL) ja UNLV Rebels (NCAA). 

Stadion avattiin virallisesti 31. heinäkuuta 2020 ja sen arvioitiin maksaneen noin 1,6 miljardia dollaria.

## Lähteet

## Aiheesta muualla

* Stadionin viralliset kotisivut
Wolfgang Windgassen

**Wolfgang Windgassen** (26. kesäkuuta 1914 Annemasse – 8. syyskuuta 1974 Stuttgart) oli saksalainen oopperalaulaja, äänialaltaan tenori. 

Windgassen syntyi Ranskassa saksalaisille laulajavanhemmille ja aloitti lauluopintonsa isänsä Fritz Windgassenin johdolla. Hän jatkoi opintojaan Stuttgartin konservatoriossa. Debyyttinsä Windgassen teki vuonna 1941 Alvaron roolissa oopperassa *[[Kohtalon voima]]* Pforzheimissa. Vuonna 1945 hän liittyi Württembergisches Staatstheaterin esiintyjistöön, jossa siirtyi lyyrisistä rooleista enemmän sankaritenorille (*Heldentenor*) ominaisiin rooleihin. Hän lauloi Württembergisches Staatstheaterissa vuoteen 1972. 

Windgassen pääsi kansainvälisen huomion kohteeksi esiinnyttyään ensimmäisessä toisen maailmansodan jälkeen pidetyssä Bayreuthin festivaalissa vuonna 1951. Hän esiintyi myös La Scalassa, Pariisissa ja Covent Gardenissa. Metropolitan-oopperassa hän teki ensimmäisen esiintymisensä tammikuussa 1957. Windgassen osallistui useiden Richard Wagnerin oopperoiden levytyksiin.

## Lähteet
Anna Maria Canali

**Anna Maria Canali** (17. tammikuuta 1918 Lucca – 26. tammikuuta 2016 Monaco) oli italialainen oopperalaulaja, äänialaltaan mezzosopraano.

Canali esiintyi urallaan yli 120:ssa oopperassa etenkin La Scalassa. Hän tuli tunnetuksi muun muassa Meg Pagen roolista (*[[Falstaff]]*), jonka hän tulkitsi La Scalan lisäksi esimerkiksi Wienissä ja Chicagossa. Canali osallistui useiden oopperoiden, kuten *Falstaffin*, *[[Cavalleria rusticana]]n*, *[[Madama Butterfly]]n*, *[[Gianni Schicchi]]n*, *[[Sevillan parturi]]n*, *[[Rigoletto]]n*, *[[Kohtalon voima]]n* ja *[[Otello (Verdi)|Otellon]]* levytyksiin.

Canali meni vuonna 1946 Firenzessä naimisiin yhdysvaltalaisen kapteeni John Richard Nygaardin kanssa.

## Lähteet
Maciej Łukaszczyk

**Maciej Łukaszczyk** (11. maaliskuuta 1934 Varsova – 4. kesäkuuta 2014 Poznań) oli puolalainen pianisti.

Łukaszczyk opiskeli Margerita Trombini-Kazuron, Zbigniew Drzewieckin ja Jan Ekierin johdolla. Hän konsertoi ja opetti Euroopassa ja Yhdysvalloissa. Hän muodosti myös pianoduon veljensä Jacek Łukaszczykin kanssa. Łukaszczyk sai Saksan Bundesverdienstkreuzin vuonna 1991 ja Puolan tasavallan ansioritarikunnan tunnustuksen 1999. Hänen isänsä oli onkologian edelläkävijänä Puolassa toiminut Franciszek Łukaszczyk.

Łukaszczyk perusti Darmstadtissa Chopin-seuran, jota johti vuodesta 1970 kuolinvuoteensa. Hän käynnisti myös Darmstadtin kansainvälisen Chopin-pianokilpailun.

## Lähteet
Witold Rowicki

**Witold Rowicki** (26. helmikuuta 1914 Taganrog – 1. lokakuuta 1989 Varsova) oli puolalainen kapellimestari.

Rowicki opiskeli Krakovan musiikkiakatemiassa, josta valmistui vuonna 1938 viulistina ja alttoviulistina. Hän soitti toisen maailmansodan aikana molempia instrumentteja Krakovan filharmonisessa orkesterissa ja opetti viulunsoittoa musiikkiakatemiassa. Maaliskuussa 1945 Rowicki perusti uudelleen Puolan kansallisen radiosinfoniaorkesterin. Hän sai toisen maailmansodan jälkeen myös nimityksen Puolan radion musiikkijohtajaksi Katowicessä. Vuonna 1950 hän siirtyi Varsovaan, jossa perusti Varsovan kansalliset filharmonikot. Hän toimi orkesterin taiteellisena johtajana ja kapellimestarina vuosina 1950–1955 ja 1958–1977. Rowicki johti vuodesta 1965 myös oopperaa Varsovan suurteatterissa ja toimi vuosina 1983–1985 Bambergin sinfoniaorkesterin pääkapellimestarina. Vierailevana kapellimestarina hän johti esimerkiksi Concertgebouw-orkesteria, Lontoon sinfoniaorkesteria, Philharmonia-orkesteria ja Staatskapelle Berliniä.

Rowicki teki yhteistyötä johtavien soitinsolistien, kuten Martha Argerichin, Sviatoslav Richterin, Arturo Benedetti Michelangelin ja David Oistrahin kanssa. Hänen levytyksiään on julkaistu Deutsche Grammophonilla, EMI:llä ja Philipsillä. Rowickin arvostetuimpiin levytyksiin kuuluu hänen 1960–1970-lukujen vaihteessa Lontoon sinfoniaorkesterin kanssa johtamansa Antonín Dvořákin sinfonioiden sarja. Hän tuli tunnetuksi myös puolalaisten säveltäjien, kuten Karol Szymanowskin, Witold Lutosławskin, Wojciech Kilarin ja Grażyna Bacewiczin orkesteriteosten tulkitsijana. 

## Lähteet
Ferdinand Ohrt

**Ferdinand Christian Peter Ohrt** (17. marraskuuta 1873 – 5. joulukuuta 1938) oli tanskalainen kielitieteilijä ja uskontohistorioitsija ja *[[Kalevala|Kalevalan]]* kääntäjä ja tutkija.

Ohrt oli lapsena Topeliusta lukiessaan ihastunut Suomeen. Käydessään Sorøn koulua Ohrt sai sattumalta käsiinsä suomalais-saksalaisen kielikirjan, josta hän alkoi opetella suomea. Yliopisto-opinnot aloitettuaan hän alkoi lukea *Kalevalaa* ja teki meritse ensimmäisen matkansa Suomeen. Päästyään Sorøn koulun opettajaksi 1902 hän toimitti tanskalaisen käännöksen *Kalevalan* kuudesta ensimmäisestä runosta ja liitti niihin asiaselityksiä. Käytyään Suomessa kieltä oppimassa 1905 ja tutustumassa 1906 sekä Suomen että Venäjän Karjalan runolauluun hän julkaisi *Kalevalasta* käännöksen taitavasti tehtynä lyhennelmänä (noin 10&nbsp;000 säettä) sekä 1908 selonteon, joka seuraavana vuonna ilmestyi suomeksi nimellä *Kalevala kansanrunoelmana ja kansalliseepoksena*.

Ohrt teki käännöksiä myös useista *[[Kanteletar|Kantelettaren]]* runoista tieteellisine selityksineen (Sorøn opiston ohjelmassa 1906 ja *Danske Studier* 1912). Käytyään 1911 tutkimassa Suomen kielioloja hän julkaisi *Sønderjydske Aarbøgerissä* 1912 laajan kuvauksen "Oversigt over Forholdet mellem Finsk og Svensk i Finland", joka sisältää suomalaisuuden historian Ruotsin vallan ajoilta asti.

## Kalevala-käännökset
* *Kalevala: 1, valikoima. Gyldendalske Boghandel Nordisk Forlag 1907. 
* *Kalevala: 2, Kalevala som folkedigtning og national-epos. Valikoima. Gyldendalske Boghandel Nordisk Forlag 1907. 

## Suomennettu julkaisu
* *Kalevala kansanrunoelmana ja kansalliseepoksena*, suomentanut Jaakko Suomalainen; suomalaisen laitoksen tarkastaneet tekijä ja Kaarle Krohn. Helsinki: Kansanvalistusseura 1909.

## Lähteet

## Aiheesta muualla
* Ohrt, Ferdinand Christian Peter Nordisk familjebok (andra upplagans supplement, 1925) 
* Ohrt, Ferdinand Christian Peter Salmonsens Konversationsleksikon (2. udgave, supplement, 1930)
Nepalin morsian

**Nepalin morsian** on vuonna 2020 ensi-iltansa saanut suomalainen dokumenttielokuva, jonka on ohjannut Tiina Madisson. Elokuva kertoo nepalilaisesta tytöstä, jolle tämän perhe on suunnittelemassa järjestettyä avioliittoa.

*Nepalin morsian* sai ensi-iltansa Tampereen elokuvajuhlilla 5. maaliskuuta 2020.

## Lähteet
Sebastian Korda

**Sebastian Korda** (s. 5. heinäkuuta 2000 Bradenton, Florida, Yhdysvallat) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 23 lokakuussa 2023.

Kordan vanhemmat ovat molemmat entisiä tennispelaajia. Isänsä Petr Korda voitti Australian avoimet 1998 sekä äitinsä Regina Rajchrtová oli myöskin ammattilaispelaaja. Hänen isosiskonsa Nelly ja Jessica pelaavat golfia ammatikseen.

Korda voitti poikien kaksinpelin vuoden 2018 Australian avoimissa ja oli maailmanlistan ykkössijalla. Ammattilaistasolla hän pelasi ensimmäisen kerran helmikuussa 2018 New York Openissa.

## Lähteet

## Aiheesta muualla
* 
*
Stella (Italia)

**Stella** on kunta Pohjois-Italiassa olevassa Savonan maakunnassa Ligurian alueella. Kunnan väkiluku oli tammikuussa 2020 noin 2&nbsp;960. Yksi kuuluisimmista kunnassa syntyneistä oli poliitikko Sandro Pertini, joka toimi Italian presidenttinä vuosina 1978–1985.

## Kuvia

File:Chiesa san Bernardo in Stella-facciata.jpg|Bernhard Clairvauxlaisen kirkko.
File:Stella San Giovanni-IMG 1115.JPG|Johannes Kastajan kirkko.
File:Fera Wind Farm in Stella, Savona, Italy, with Enercon E-48.jpg|Stellan tuulipuisto.


## Lähteet

## Aiheesta muualla
*Viralliset verkkosivut
Bérén alue

**Bérén alue** () on Woroban piirikuntaan kuuluva hallintoalue Norsunluurannikon pohjoisosassa. Sen pinta-ala on 13&nbsp;293 neliökilometriä. Alueen hallinnollinen keskus on Mankono. Asukkaita on 389&nbsp;800 henkeä (vuonna 2014).

Bérén alue rajoittu pohjoisessa Bagouén ja Poron, idässä Hambolin, etelässä Gbêkên, Marahouén ja Haut-Sassandran ja lännessä Worodougoun alueisiin.

Alue käsittää Dianran, Kounahirin ja Mankonon departementit. Kuntia ovat Dianra, Kongasso, Kounahiri, Mankono, Sarhala ja Tiéningboué. Aliprefektuureja on yhdeksän ja kyliä 561.

Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, riisi, jamssi ja vihannekset. Kotieläimiä ovat naudat, lampaat, vuohet ja siipikarja. Lisäksi harjoitetaan käsityöammatteja.

## Lähteet
Silmästä silmään

**Silmästä silmään** on vuonna 2020 ensi-iltansa saanut suomalainen dokumenttielokuva, jonka on ohjannut John Webster. Elokuva kertoo restoratiivinen dialogi -terapiamenetelmästä, jossa henkirikoksen uhrin omaiset sekä henkirikoksen tekijä kohtaavat kasvotusten ja käsittelevät tapahtunutta rikosta.

*Silmästä silmään* sai ensi-iltansa 30. tammikuuta 2020 Docpoint-elokuvafestivaalilla.

## Lähteet

## Aiheesta muualla
*
Man (Norsunluurannikko)

**Man** on Länsi-Norsunluurannikolla sijaitseva kaupunki. Man on Montagnesin piirikunnan, Dix-Huit Montagnesin ja Tonkpin alueen hallinnollinen keskus. Vuonna 2014 Manin väkiluku oli 188 704.

## Maantiede

Man on osa Montagnesin piirikuntaa ja on tärkeä markkinakaupunki vuorten välissä. 

## Lähteet

## Aiheesta muualla
Pertsa ja Kilu (elokuva)

**Pertsa ja Kilu** on vuonna 2021 ensi-iltansa saanut suomalainen lastenelokuva, jonka on ohjannut Taavi Vartia. Elokuva perustuu Väinö Riikkilän *[[Pertsa ja Kilu]]* -kirjasarjan romaaniin *[[Viimeiset kaanit]]*. Elokuvan ensi-illan piti olla alun perin vuonna 2020, mutta se siirrettiin koronaviruspandemian vuoksi.

*Pertsa ja Kilu* sai ensi-iltansa 14. heinäkuuta 2021.

Elokuvasta on tekeillä Taavi Vartian ohjaama jatko-osa, jonka on määrä saada ensi-iltansa vuodenvaihteen 2022 tienoilla.

## Vastaanotto

## Lähteet
Tunturin tarina

**Tunturin tarina** on vuonna 2021 julkaistu suomalainen dokumenttielokuva, jonka on ohjannut Marko Röhr. Elokuva on jatkoa elokuville *[[Metsän tarina]]* (2012) ja *[[Järven tarina]]* (2016). Ensi-illan piti alun perin olla jo vuonna 2020, mutta sitä siirrettin pariin otteeseen koronaviruspandemian vuoksi, ja *Tunturin tarinan* ensi-ilta oli lopulta joulukuussa 2021.

## Arvosteluja

## Lähteet
Samuel Fagerholm

**Samuel Fagerholm** (s. 10. lokakuuta 1992) on suomalainen jalkapallovalmentaja, joka toimii Kansallisessa Liigassa pelaavan Åland Unitedin päävalmentajana. Omalla peliurallaan Fagerholm pelasi Suomen ja Ruotsin alasarjoissa vuosina 2009–2016. Hän on myös edustanut Ahvenanmaan jalkapallomaajoukkuetta. Åland Unitedin päävalmentajana Fagerholm aloitti marraskuussa 2017 oltuaan sitä ennen seuran päävalmentajan Maiju Ruotsalaisen apuvalmentajana. Hän valmensi seuraa kauden 2020 loppuun saakka. Fagerholm saavutti Åland Unitedin päävalmentajana SM-kultaa, kaksi SM-pronssia sekä Suomen Cupin mestaruuden.

Kaudeksi 2021 Fagerholm siirtyi Ruotsiin Umeå IK:n päävalmentajaksi. Hänen alaisuudessaan seura onnistui nousemaan Ruotsin pääsarjatasolle. Kauden 2022 jälkeen Umeå IK putosi takaisin toiseksi korkeimmalle sarjatasolle. Kauden päätteeksi uutisoitiin, että Fagerholm ei jatka seuran valmentajana.

Toukokuussa 2023 Fagerholm siirtyi 2,5 vuoden mittaisella sopimuksella Uppsala IK:n päävalmentajaksi.

## Lähteet
Hambolin alue

**Hambolin alue** () on Vallée du Bandaman piirikuntaan kuuluva hallintoalue Norsunluurannikon pohjoisosassa. Sen pinta-ala on 19&nbsp;122 neliökilometriä. Alueen hallinnollinen keskus on Katiola. Asukkaita on 430&nbsp;000 henkeä (vuonna 2014).

Hambolin alue rajoittuu pohjoisessa Tchologon, idässä Bounkanin ja Gontougon, etelässä Iffoun ja Gbêkên ja lännessä Bérén ja Poron alueisiin.

Alue käsittää Dabakalan, Katiolan ja Niakaramadougoun departementit. Kuntia ovat Bassawa, Boniérédougou, Dabakala, Foumbolo, Fronan, Katiola, Niakaramadougou, Satama-Sokoro, Satama-Sokoura, Tafiré ja Tortiya. Asukkaat ovat etupäässä eri ryhmiin kuuluvia senufoja ja mandinkoja.

Paikallisia elinkeinoja ovat maanviljely, käsityöammatit ja kaupankäynti. Tärkeimmät viljelykasvit ovat jamssi, maissi, riisi, maniokki, hirssi, durra, maapähkinä ja vihannekset. Myyntiin tuotetaan cashewpähkinöitä, puuvillaa ja banaaneja.

## Lähteet
Viestijuoksun Suomen-mestaruuskilpailut 1945

**Viestijuoksun Suomen-mestaruuskilpailut 1945** järjestettiin 7. heinäkuuta Tampereella. Naisten SM-kilpailut, joissa 4x100 metrin viesti oli myös mukana, järjestettiin 22. elokuuta Turussa 

## Yleisen sarjan mitalistit
### Miehet

### Naiset

## Viitteet

## Lähteet
* 
* 
*
Norsunluurannikon piirikunnat

**Norsunluurannikon piirikunnat** () ovat Norsunluurannikon aluehallinnon ylin taso. Piirikunnat perustettiin vuonna 2011, tarkoituksena hajauttaa hallintoa. Tätä ennen Norsunluurannikko jaettiin 19 alueeseen.

Norsunluurannikon piirikuntia on 14, joista kaksi on autonomista aluetta: Yamoussoukro ja Abidjan.

## Hallinto
Jokaista piirikuntaa johtaa kuvernööri, jonka nimittää Norsunluurannikon hallitus. 

## Luettelo piirikunnista

* Abidjan
* Bas-Sassandran piirikunta
* Comoén piirikunta
* Denguélén piirikunta
* Gôh-Djibouan piirikunta
* Lacsin piirikunta
* Lagunesin piirikunta
* Montagnesin piirikunta
* Sassandra-Marahouén piirikunta
* Savanesin piirikunta
* Vallée du Bandaman piirikunta
* Woroban piirikunta
* Yamoussoukro
* Zanzanin piirikunta

## Lähteet
Georges Ohnet

**Georges Ohnet**, oikea nimi **Georges Hénot**, (1848 Pariisi, Ranska – 1918 Pariisi, Ranska) oli ranskalainen romaani- ja näytelmäkirjailija. Hän omistautui vuoden 1870 sodan jälkeen lehtityölle työnantajinaan *[[Le Pays]]* ja *[[Le Constitutionnel]]*, mutta kirjoitti siinä ohessa myös näytelmiä, kuten loistavasti menestyneen *Regina Sarpin* yhteistyössä Louis Denayrouzen kanssa (1875) ja *Marthen* (1877). Ohnet vastusti voimakkaasti naturalismia. Hänen kiinnostavat ja helppolukuiset porvarillisen elämän kuvaukset olivat hyvin suosittuja. Niissä oli yhtenä pääaiheena plutokratian ja aristokratian välinen riitely ja sovinnonteko.

## Suomennetut teokset
* *Joutsenlaulu*, suom. Eemil Forsgren, Pori: Adolf Allardt, 1888 Teos verkossa
* *Tohtori Rameau: romaani*. 1-2; suom. Eemil Forsgren, Pori: Bergbom 1889. Sarja: Uusi suomalainen romaanijakso 1889, 7–20.
* *Ursula tädin onnettomuus*, suom. Eemil Forsgren, Pori: Bergbom 1889. Sarja: Uusi suomalainen romaanijakso 1–3.
* *Ursula tädin onnettomuus*: novelli; suom. Eino Cederberg, Hämeenlinna: Karisto 1911. Sarja: Kirjallisia pikkuhelmiä 43. 

## Lähteet

## Aiheesta muualla
Boris Kuznetsov (jalkapalloilija, 1928)

**Boris Dmitrijevitš Kuznetsov** (, 14. heinäkuuta 1928 Moskova, Venäjän SFNT – 3. joulukuuta 1999 Moskova, Venäjä) oli Neuvostoliittoa edustanut jalkapalloilija ja olympiavoittaja.

Kuznetsov kuului Neuvostoliiton miesten maajoukkueen kokoonpanoon sen voittaessa olympiakultaa Melbournessa 1956. Hän kuului Neuvostoliiton joukkueeseen myös Ruotsin MM-kilpailuissa 1958 ja pelasi maajoukkueessa yhteensä 26 ottelua. Seurajoukkuetasolla Kuznetsov edusti muun muassa Moskovan Dynamoa jossa voitti neljä Neuvostoliiton mestaruutta ja yhden Neuvostoliiton cup-mestaruuden.

## Lähteet
* 
* Profiili national-football-teams.com 

### Viitteet

## Aiheesta muualla
*
Brendan Hughes

**Brendan Hughes** (kesäkuu 1948 Belfast, Pohjois-Irlanti – 16. helmikuuta 2008 Belfast) oli irlantilainen tasavaltalainen ja yksi Väliaikaisen IRA:n suurimman osaston, Belfastin prikaatin, komentajista. Hän toteutti 1970-luvun alkuvuosina lukuisia iskuja Britannian armeijaa ja Pohjois-Irlannin poliisia vastaan. Toimintaa rahoitettiin muun muassa pankkiryöstöillä.

21. heinäkuuta 1972 IRA räjäytti 22 pommia Belfastissa. Yhdeksän ihmistä kuoli ja noin 130 haavoittui. Hughes kertoi myöhemmin katuneensa näitä iskuja. Seuraavana vuonna hänet saatiin kiinni ja pidätettiin samana päivänä kuin Gerry Adams, mutta hän pakeni vankilasta jäteauton kyydissä patjaan kääriytyneenä ja palasi Belfastiin uuden henkilöllisyyden turvin. Vuonna 1974 hänet pidätettiin uudestaan ja tuomittiin 15 vuodeksi vankeuteen. Hän sai viiden vuoden lisärangaistuksen pahoinpideltyään vanginvartijan, ja häneltä poistettiin etuoikeudet, joita Britannian viranomaiset olivat myöntäneet IRA:han kuuluville vangeille samaan tapaan kuin sotavangeille. Hän ystävystyi vankilassa Ulsterin vapaaehtoisjoukoissa toimineen Robert Batesin kanssa.

Vuonna 1980 Hughes johti vankien nälkälakkoa Belfastin lähellä sijainneessa Mazen vankilassa. Seuraavana vuonna Bobby Sands aloitti toisen nälkälakon, jonka aikana kymmenen vankia kuoli nälkään.

Hughes vapautui vankilasta vuonna 1986 ja asui jonkin aikaa Gerry Adamsin asunnossa. Vuonna 2013 julkaistulla nauhoitteella Hughes sanoo Adamsin määränneen Jean McConvillen murhan vuonna 1972. Adams on kiistänyt Hughesin väitteen. Hughes ei viimeisinä vuosinaan ollut hyvissä väleissä Sinn Féinin johdon kanssa vaan nimitti heitä ”Armaniin pukeutuvaksi prikaatiksi”. Adams osallistui kuitenkin Hughesin hautajaisiin vuonna 2008 ja oli yksi arkunkantajista.

## Lähteet

## Aiheesta muualla
*''Voices from the Grave'' -dokumenttielokuvan 1. osa Vimeo.com